ΓΡΑΠΤΗ ΕΡΩΤΗΣΗ E-4087/00

υποβολή: Graham Watson (ELDR) προς την Επιτροπή

(10 Ιανουαρίου 2001)

Θέμα: Παραλλαγή CJD η ανθρώπινη μορφή της ΣΕΒ

Συμφωνεί η Επιτροπή ότι η παραλλαγή CJD θα πρέπει να μετονομασθεί σε Ανθρώπινη Σπογγώδη Εγκεφαλοπάθεια;

Τι πράττει η Ευρωπαϊκή Ένωση για να ενθαρρύνει την ανταλλαγή ιατρικών εμπειριών, με στόχο τη θεραπεία της εν λόγω νόσου;

Απάντηση του κ. Byrne εξ ονόματος της Επιτροπής

(28 Φεβρουαρίου 2001)

1. Το 1996 επιστημονική ομάδα από τη μονάδα παρακολούθησης της νόσου Creutzfeldt Jakob (CJD), στο Εδιμβούργο του Ηνωμένου Βασιλείου, δημοσίευσε μελέτη(1) στην οποία καταγράφονταν ισχυρές ενδείξεις αιτιώδους σχέσης μεταξύ της σπογγώδους εγκεφαλοπάθειας των βοοειδών (ΣΕΒ) και μιας παραλλαγής της ασθένειας Creutzfeld -Jakob (vCJD).

Μολονότι παρουσιάζει ορισμένες σημαντικές νευρολογικές διαφορές από την κλασσική σποραδική μορφή, η παραλλαγμένη μορφή της CJD κατατάσσεται στις νευροεκφυλιστικές νόσους του ανθρώπου. Πράγματι, έλαβε την ονομασία της από τον ερευνητή ο οποίος μελέτησε την κλασσική μορφή της ασθένειας και έτσι επικράτησε γενικά και έγινε δεκτή από τον επιστημονικό και ιατρικό κόσμο ως vCJD.

2. Η Επιτροπή έθεσε σε εφαρμογή το 1996 Ευρωπαϊκό Σχέδιο Δράσης για την έρευνα στις ΜΣΕ(2), στο οποίο διατέθηκαν 50 εκατομμύρια ευρώ με σκοπό να προαχθούν η κατανόηση, η διάγνωση και η καταπολέμηση των ΜΣΕ, όπως είναι η νόσος του Creutzfeldt-Jakob στον άνθρωπο και η ΣΕΒ στα βοοειδή. Περίπου 150 εργαστήρια μετέχουν επί του παρόντος σε 54 χρηματοδοτούμενα από την Κοινότητα ερευνητικά σχέδια για τις ΜΣΕ, τα οποία αφορούν ζητήματα όπως οι ασθένειες του ανθρώπου λόγω μολυσματικής πρωτεΐνης (πριόν), ο μολυσματικός παράγων, η αξιολόγηση του κινδύνου, η ιατρική αγωγή και η πρόληψη.

Αξίζει ιδιαιτέρως να αναφερθεί ένα σχέδιο για την τελειοποίηση της ιατρικής αγωγής κατά των ΜΣΕ, το οποίο έχει ως βάση σάκχαρα που δεσμεύουν το πριόν. Το σχέδιο, στο οποίο μετέχουν ερευνητικές ομάδες από τη Γερμανία, το Ηνωμένο Βασίλειο, τη Γαλλία και το Ισραήλ, αποσκοπεί πρωτίστως στον εντοπισμό των μηχανισμών αναστολής του πολλαπλασιασμού του πριόν στις κυτταρικές καλλιέργειες.

Εξάλλου, η Επιτροπή οργάνωσε στις 15 Δεκεμβρίου 2000 συνεδρίαση εθνικών εμπειρογνωμόνων στον τομέα της έρευνας για τις ΜΣΕ με σκοπό την ανάλυση των εν εξελίξει ερευνητικών δραστηριοτήτων, την ενθάρρυνση της ανταλλαγής πληροφοριών μεταξύ ερευνητικών ομάδων και τον εντοπισμό των εν εξελίξει αντικειμένων έρευνας που πρέπει να ενισχυθούν, καθώς και νέων αντικειμένων έρευνας. Η ομάδα αυτή θαποβάλει προσεχώς ενδιάμεση έκθεση.

Το άρθρο 152, παράγρ. 5 (πρώην άρθρο 129) της συνθήκης ΕΚ προβλέπει ότι η δράση της Κοινότητας στον τομέα της δημόσιαςγείας αναπτύσσεται χωρίς να θίγονται στο παραμικρό οι αρμοδιότητες των κρατών μελών σε ό,τι αφορά την οργάνωση και την παροχή τωνγειονομικώνπηρεσιών και της ιατρικής περίθαλψης mldr. Ωστόσο, η Επιτροπή θα εξετάσει τιςπάρχουσες δυνατότητες να προαχθεί η ανταλλαγή πληροφοριών όσον αφορά την καλύτερη ιατρική αγωγή κατά της vCJD. Αυτό θα μπορούσε να γίνει στο πλαίσιο του νέου προγράμματος δημόσιαςγείας(3) το οποίο συζητείται επί του παρόντος στο Κοινοβούλιο και το Συμβούλιο.

(1) R. G. Will et al., The Lancet 1996: 347, 921-25" επίσης, στη διεύθυνση www.cjd.ed.ac.uk/lancet.htm).

(2) Μεταδοτικές Σπογγώδεις Εγκεφαλοπάθειες (ΜΣΕ).

(3) ΕΕ C 337 E της 28.11.2000 και COM(2000)285 τελικό.